Jungasas

Las Jungasas arba Junga () – rytinė Andų kalnų dalis (500–2500 m aukštyje), išsidėsčiusi daugiausia Bolivijoje, taip pat Argentinoje, Peru ir Ekvadore. Vakaruose kyla į Puną, pietuose leidžiasi į Gran Čaką. Skiriamos Peru Junga, Bolivijos Junga ir Argentinos Junga.

Oras lietingas, šiltas ir drėgnas dėl rytinių vėjų. Dėl dažno lietaus susiformuoja rūkas, vadinamas baritu. Vyrauja džiunglių augalija (vadinamieji rūko miškai), tankūs sąžalynai. Svarbiausios auginamos kultūros yra kava, citrusai, koka, cukranendrės, bananai, papajos, moliūgai, burnočiai, bromelijos, kukurūzai. Jungoje didelė augalų ir gyvūnų įvairovė, daug endeminių rūšių. Kalnų šlaitais teka daug vandeningų upių ir upelių, sudarančių krioklius.

Jungoje gyvena nemažai afrikietiškos kilmės gyventojų (kolonijiniais laikais dirbo Jungos kasyklose), taip pat indėnų. Viena svarbiausių gyventojų veiklų – kokos auginimas.

Bolivijoje, Jungaso regione driekiasi vienas pavojingiausių pasaulyje kelių Camino de las Yungas.

 Nuorodos 
 Gamtinė informacija

Kategorija:Peru gamtiniai regionai
Kategorija:Argentinos geografija
Kategorija:Bolivijos geografija
Kategorija:Ekvadoro geografija
Kategorija:Andų gamtiniai regionai